section_heading: Povijest razvoja
paragraph_text: Tenk nazvan Medium Mark A koji je ušao u serijsku proizvodnju je bio vrlo sličan konceptu Tritton Chaser. Za razliku od prototipa, pojednostavljena je proizvodnja tako što se umjesto rotirajuće kupole ugrađivala fiksirana naoružana s četiri Hotchkiss strojnice, dok je na prototip bila ugrađena jedna Lewis strojnica. Spremnik goriva je smješten sprijeda u oklopni spremnik. Maksimalna debljina oklopa sprijeda je povećana na 14&nbsp;mm, kao i na teškim tenkovima Mark. U ožujku 1918. Medium A ili "Whippets" kako su obično bili znani su ušli prvi puta u borbu kod Colincampsa, gdje su držali dvije njemačke pješačke bojne i zatvarali rupe na prvoj crti bojišnice. Osam tenkova Mark A je pružalo podršku britanskim snagama između Monse i Maubeuge 5. studenog 1918. i pokazalo se da je to bila zadnja operacija ovih tenkova u Prvom svjetskom ratu.